text.text: Khawb ki tarah bikhar jaane ko jee chahta hai..
text.text_idx: #000001
text.text: Khawb ki tarah bikhar jaane ko jee chahta hai,
  Aesi tanhayi ke mar jaane ko jee chahta hai,
text.text_idx: #000002
text.text: Ghar ki vehshat se larazta hoon magar jaane kyun,
  Shaam hoti hai to ghar jaane ko jee chahta hai,
text.text_idx: #000003
text.text: Doob jaon to koi mauj nishan tak na bataye,
  Aesi nadee main utar jaane ko jee chahta hai,
text.text_idx: #000004
text.text: Kabhi mil jaye to raste ki thakkan jaag parre,
  Aesi manzil se guzar jaane ko jee chahta hai,
text.text_idx: #000005
text.text: Wohi paimaan jo kabhi jee ko khush aya tha bohat,
  Ussi paimaan se mukar jaane ko jee chahta hai..
text.text_idx: #000006